Subĉiela muzeo de la Dana Nacia Muzeo

La **Subĉiela muzeo de la** **Dana Nacia Muzeo** () estas subĉiela muzeo en Danio. 

La subĉiela muzeo situas en Kongens Lyngby en la municipo Lyngby-Taarbæk norde de Kopenhago kaj estas unu el la kvin lokoj de la Dana Nacia Muzeo.

Ĝi malfermiĝis en 1901 kiel sekcio de la Dana Popola Muzeo, kiu en 1920 fariĝis parto de la Nacia Muzeo de Danio. 

Ĝi entute posedas 45 biendomojn, same kiel aliajn domojn kaj muelejojn el Danio, Skanio, Suda Ŝlesvigo kaj Ferooj. La plej multaj datiĝas de la 17-a kaj 18-a jarcentoj. Ĉi tiuj bienoj estas administrataj kiel eble plej aŭtentike. 

## Priskribo 
La konstruaĵoj estas meblitaj tiel, kiel ili estis loĝataj de farmistoj, metiistoj aŭ bienistoj en la periodo 1650-1940, kaj montras la ĉiutagan vivon de la danoj tra la historio per niĉoj, iloj, lignaj ŝuoj kaj ornamaĵoj. La tuto donas nuancitan bildon pri la ĉiutaga vivo de la danoj dum tiu periodo. Ĉirkaŭ la muzeo, inter la domoj kaj en la kampoj, vi povas renkonti multajn diversajn bestojn de malnovaj danaj rasoj, ekzemple ŝafidojn, kaprojn, anserojn, anasojn, ĉevalojn kaj bovinojn, kiuj promenas kaj paŝtiĝas en la kampoj inter la domoj.

Aldone, la muzeo havas 25 historiajn ĝardenojn, kun floroj, fruktarboj kaj utilplantoj, kiuj montras la kutimojn kaj praktikojn de malsamaj tempoj. En la klasika kamparana ĝardeno, oni provis kombini la belan kaj la utilan. La plantoj kaj floroj en la ĝardenoj estis uzataj por tinkturado, medicino aŭ spicoj, kaj la ĝardeno estis dividita en plurajn sekciojn, ĉiu kun sia propra funkcio, ekzemple fruktoĝardeno, brasikĝardeno kaj herboĝardeno. En la romantika kamparana ĝardeno, verdaj belvederoj estis faritaj el tilioj aŭ fagoj, kaj la fruktarboj staris en la gazonoj de la ornama ĝardeno, dum la bedoj estis uzataj por terpomoj aŭ legomoj anstataŭ floroj. La parko de la bieno datiĝas de la Klunke-periodo (d:Q29152708), kiam homoj ŝatis aferojn iom troŝarĝitajn kaj ekzotikajn. La ĝardeno enhavas parkecan ornaman ĝardenon kun ekzotikaj floroj kaj arboj kaj grandan legomĝardenon kun legomoj, floroj kaj fruktoj por kaj la sinjoroj kaj la servistoj.

La muzeo rekreas stacidomurbon el la komenco de industriigo, montrante ĉarpentistan laborejon kun maŝinoj, forĝejon kaj fervojan stacidomon. Ĉi tie vi ankaŭ trovos *Brugsen* (Danmarks Samvirkelag) kun varoj el la tempo, kudraj akcesoraĵoj, ludiloj, feraĵoj, ornamaĵoj, nutraĵvendejoj kaj pli krudaj agrikulturaj varoj.

## Galerio 

Dosiero:Frilandsmuseet_-Træskomager,_Kirke-Søby.png|*Træsko*, domo de Ligna Ŝufaristo, Kirke Søby
Dosiero:Frilandsmuseet_-_Sdr._Sejerslev.jpg|Biendomo el Sønder Sejerslev
Dosiero:Frilandsmuseet_-_Borre,_tømrer-_og_snedkerværksted.jpg|Lignolaboristo de Borre sur Møn
Dosiero:Frilandsmuseet_-_Gården_fra_Lundager,_Fyn.jpg|Biendomo de Lundager ĉe Fueno
Dosiero:Ducks_by_dam_at_Frilandsmuseet,_Lyngby_5046462437_l.jpg|Forĝejo de Ørbæk ĉe Fueno
Dosiero:Gård_på_Frilandsmuseet_i_Lyngby.JPG|Marĉa bieno el Suda Jutlando (*Sønderjylland*)
Dosiero:Frilandsmuseet-fanø.jpg|Domo de ŝipestro el Fanø
Dosiero:Gårdsplads,_Halland.jpg|Biendomo el Jalland

## Referencoj 
## Eksteraj ligiloj 
Kategorio:Informkesto mapligilo sen OSM-rilata ID sur Vikidatumoj
Kategorio:Subĉielaj muzeoj en Danio